《奉酬韦祭酒偶游龙门北溪忽怀骊山别业因以言志…之作》
唐代·魏奉古

有美朝为贵，幽寻地自偏。践临伊水汭，想望灞池边。

是遇皆新伊，兹游若旧年。藤萝隐路接，杨柳御沟联。

道惬神情王，机忘俗理捐。遂初诚已重，兼济实为贤。

迹是东山恋，心惟北阙悬。顾惭经拾紫，多谢赋思玄。

未躧中林步，空承丽藻传。阳春和已寡，扣寂竟徒然。

作者简介：姓名：魏奉古。任职：制举擢第，授雍丘尉强记，一览便讽，人称为聪明尉。终兵部侍郎。诗一首。